El millor teatre faller es dóna cita a Sagunt
22 de maig 2017

​![](/media/slxb2dge/43_c_pbc_0017.jpg)

Sagunt ha sigut l'escenari triat per la Junta Central Fallera per a celebrar la 1a Mostra de Teatre Faller amb les millors obres de les juntes locals de la província i de la mateixa Junta Central. Durant el cap de setmana del 19, 20 i 21 de maig el Centre Cultural Mario Monreal i el Teatre Romà van acollir les representacions de les falles de set juntes locals de València i dues de la Junta Central Fallera, una de les quals de la Companyia Estable de Teatre Faller. Amb l'obra _La finestra indiscreta morvedrina_, la falla El Tabalet va ser la representació de la Federació Junta Fallera de Sagunt.

El públic que durant els tres dies va acudir a la mostra, organitzada per la Junta Central Fallera en col·laboració amb l'Ajuntament de Sagunt, va poder gaudir de les obres de les falles guanyadores dels diferents concursos de teatre de les localitats de Sueca, Cullera, Borriana, Oliva, Gandia, Torrent, València i Sagunt, que van acudir a la mostra en representació de les seues juntes locals.

  
![](/media/4e5d5ofv/43_c_pbc_0025.jpg)  
  

La inauguració de la mostra va tindre lloc el divendres en el Teatre Romà amb la representació de la Companyia Estable de Teatre Faller de la Junta Central Fallera que va posar en escena l'obra _Cinc hores amb Amanci,_ d'Antonio García–Catalá Barchino. La fallera major de la FJFS, Raquel Martín, i la fallera major de València, Raquel Alario, van acudir a l'acte amb les seues respectives corts d'honor, així com l'alcalde de Sagunt, Quico Fernández, el regidor de Cultura, José Manuel Tarazona, i la regidora de Mobilitat Urbana, Roser Maestro.  

*   [](http://www.facebook.com/sharer.php?u=https://aytosagunto.es/va/actualitat/el-millor-teatre-faller-es-dona-cita-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-millor-teatre-faller-es-dona-cita-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-millor-teatre-faller-es-dona-cita-a-sagunt/ "Linked In")
*   [](mailto:?body=https://aytosagunto.es/va/actualitat/el-millor-teatre-faller-es-dona-cita-a-sagunt/)